Telefoon nr : 078 049 2677
Hoekom moet 'n kind leer om deel? Deel 1
Mag jy jou familie afskryf? Deel 2
Mag jy jou familie afskryf? Deel 1
Hoe om die beste voorbeeld vir jou kind te wees. Episode 3
Hoe om die beste voorbeeld vir jou kind te wees. Episode 2
Hoe om die beste voorbeeld vir jou kind te wees. Episode 1
Die omstander-effek Deel 2
Die omstander-effek Deel 1
Meer video's: Onderwerpe
Die Tinder Afspraak
Februarie 11, 2022 deur Louis Awerbuck
HOE om van hier af verder aan te gaan weet ek nie," sê sy. "Ek weet nie wat om anders te doen behalwe om maar op te gee nie."
Hy het dan vertel hoe hy uitsien om haar te ontmoet. Hy het nie, en sy het doelbewus daarvoor uitgekyk, probeer voorgee wat hy nie is nie. Hierdie keer was sy versigtig. Sy het geleer uit die vorige ervaringe en belewenisse op Tinder. Op 'n harde manier, maar sy het geleer.
Om anderpad te kyk as gruweldade gepleeg word
Januarie 14, 2022 deur Louis Awerbuck
OP hoërskool het almal vir Gompie geterg en getreiter. Die aanvanklike sneller hiervoor was seker sy bril se dik, swaar lense wat sy oë abnormaal groot en verbaas laat vertoon het, of sy struikelende manier van loop, of sy giggelgeluide. Gompie het week in en week uit onder meedoënlose poetse, draakstekery en afknouery deurgeloop.
Moordklag: Die feite van die saak
November 10, 2021 deur Louis Awerbuck
VERSKRIK sit die vyftienjarige seun, sy arms om sy bolyf geklem. Hy kyk onrustig rond, asof iemand skielik agter hom gaan verskyn. Daar staan 'n polisieman in uniform en waghou by die uitgang van die spreekkamer. Teoreties sodat hy nie ontsnap nie, eintlik prakties om hom terug te neem na die plek van bewaring waar hy as minderjarige nou in die Staat se besit is. Hy het in elk geval geen ander plek om heen te gaan nie.
Uitbranding: die kool is die sous nie werd nie
Oktober 22, 2021 deur Louis Awerbuck
SLEEP jy jou voort om jou daaglikse take te voltooi? Sukkel jy om aan die gang te kom? Voel jy konstant moeg en sonder energie, en is jou produktiwiteit voortdurend laer as wat dit kan wees? Voel dit vir jou of jy enige tyd van die dag kan slaap, en/of wissel jou slaappatroon gedurig? Voel jy doelloos, en het jou opgewondenheid en lus vir jou werk of daaglikse aktiwiteite verdamp?
Tragedie van 'n gesinsmoord
Oktober 1, 2021 deur Louis Awerbuck
DIT kan nie betwis word dat hy swaar grootgeword het nie, en om die waarheid te sê het hy eintlik maar net oorleef in 'n wêreld waar die statistieke van die begin af teen hom was. Soos sy ouers ook net-net oorleef het, maar op 'n ander manier. Sy pa wat so gedrink het, is gereeld afgedank. Dan moes hulle trek na waar daar werk was. Hy was in vyf laerskole en drie hoërskole.
Daar het 'n kollektiewe apokaliptiese bries oor die mensdom kom hang sedert Maart 2020. Die virale pandemie het 'n voor die hand liggende en kwantifiseerbare traumatiese impak op die samelewing in sy geheel veroorsaak. Mense word siek. Geliefdes word aan die dood afgestaan. Miljoene ekstroverte se lewensenergie word maand vir maand gedreineer.
Boetie moet self opstaan
Augustus 25, 2021 deur Louis Awerbuck
"MAAR hoe gaan ons hom gemotiveer kry?", smeek-vra Boetie se ma, sigbaar ontsteld en benoud. Pa sit onhandig stil en stres, sonder om veel by te voeg. Boetie het pas die administratiewe proses by die privaat psigiatriese kliniek voltooi. Hy was nie lus nie, maar hy moes. Op 19 word hy volgens wet as 'n volwassene hanteer en moet hy self toestemming gee vir die behandeling, al betaal sy ouers se mediese fonds daarvoor.
Agter die kap van Devilsdorp se bloedigste byle
Augustus 13, 2021 deur Louis Awerbuck
DAAR is dade waartoe sommige individue in staat is waarmee die gewone mens hom- of haarself eenvoudig nie kan vereenselwig nie. Of om lewende wesens te martel en op te kerf. Die gemiddelde, normale persoon kan dit oor die algemeen (met goeie reg) nie kleinkry hoe dit vir sommige mense moontlik is om ander mense grusaam en gewelddadig om die lewe te bring nie.
Augustus 12, 2021 deur Louis Awerbuck
Die toestand van geestesgesondheid in Suid-Afrika lyk tans, om dit sagkens te stel, uiters benard. Omtrent 'n derde van alle Suid-Afrikaners ly aan een of ander sielkundige toestand, en dit word aanvaar dat meer as 15 miljoen mense in Suid-Afrika tans in die greep van een van die "top-vyf" psigiatriese diagnoses vasgevang is.
Die storie van haar (ellendige) lewe
Julie 30, 2021 deur Louis Awerbuck
DIE handgeskrewe brief kry ek amper heel agter in haar lêer. 'n Effens vergeelde lêer wat saam met 'n paar ander wat nie vernietig sal word nie, gestoor word. Dit was meer as twee dekades gelede dat sy dié brief woordeloos in my hand geprop het. Met 'n balpuntpen voorop geskryf. Hierdie is die storie van my ellendige lewe. Die woorde staan alleen en netjies as aanhef op die eerste bladsy, soos die titel van 'n roman.
Julie 15, 2021 deur Louis Awerbuck
Dit is alom bekend dat mense universeel sukkel om die aanhoudende, en soms klipharde, gehamer van die lewe suksesvol die hoof te bied. Ons natuurlike gebrek aan 'n suksesvolle strategie om terugslae suksesvol te hanteer word wêreldwyd weerspieël in die hemelhoë voorkoms van angs- en depressieverwante toestande.
Trauma: Die reuk wat jou volg
Junie 25, 2021 deur Louis Awerbuck
DIT is al vir die vyfde jaar dat ons amper weekliks worstel met die verlede, en dit gaan met hom nie veel beter nie. Hoogstens slaag ons daarin dat dit nie veel slegter gaan nie. Nie dat sy toestand in werklikheid veel erger kan voorkom nie – hy funksioneer net-net en behoort al lankal opgeneem gewees het in 'n kliniek. Ons het dit een keer probeer...
Mevrou se ultimatum
Mei 28, 2021 deur Louis Awerbuck
"HY antwoord my eenvoudig nie." Sy kyk my beskuldigend aan asof ek hy is. "Al vra ek hom iets direk, al staan ek reg voor hom in sy gesig – hy antwoord my net eenvoudig nie." Sy sit triomfantelik terug. "Maar verstaan my goed, hy is 'n goeie man. Hy sorg goed vir ons." "Ons" verwys na haarself, asook die tweetjies wat so pas in die laerskool naby hulle woning in Welgemoed begin het. Haar wederhelf se goeie sorg vertoon ooglopend in die Louis Vuitton-handsak wat langs haar op die bank pronk.
Vlerke van 'n duif
Ag, as ek maar vlerke soos 'n duif gehad het, sou ek wegvlieg en 'n woonplek soek; ek sou ver wegvlieg en in die woestyn gaan bly. –Psalm 55:7
"As Dawid dit kon handle kan ek ook", sê 'n man vir my eergister. Dit was na aanleiding van die emosionele drukgang waarin hy nou moet probeer asem kry nadat hy by sy vrou gebieg het oor die affair wat hy al 'n jaar lank mee besig was.
Die rugsak van die verlede
April 30, 2021 deur Louis Awerbuck
Onthou is nie altyd goed nie. Baie dinge wil mens, móét mens eerder nie onthou nie.
SY sit, soos sy leef, behoedsaam. Op dieselfde plek op die bank in die spreekkamer. Op dieselfde manier, en met dieselfde bedeesdheid wat saam met haar dienlike klere aan haar kleef. Sy is nooit laat nie, minstens 15 minute voor die tyd arriveer sy gewoonlik in die waggebied. Want mens weet nooit hoe die verkeer gaan wees nie.
April 14, 2021 deur Louis Awerbuck
Februarie 26, 2021 deur Louis Awerbuck
November 12, 2020 deur Louis Awerbuck
August 25, 2020 deur Louis Awerbuck
July 20, 2020 deur Louis Awerbuck
May 13, 2020 deur Louis Awerbuck
Wees sterk in tye van afsondering
Maart 30, 2020 deur Louis Awerbuck
Sonder dat ons 'n keuse het, maar vir die regte redes, is almal in Suid-Afrika verplig om vanaf 27 Maart 2020 tuis te bly en hulself sosiaal vir drie weke af te sonder. Hoewel die voordele van sosiale afsondering voorkeur geniet omdat dit so baie mense se lewe kan spaar, kan sekere van die ander gevolge van hierdie proses vir individue moeilik wees om te hanteer.
September 9, 2019 deur Louis Awerbuck
Eensaamheid het nie altyd te doen met die hoeveelheid mense om jou nie - jou emosionele en intellektuele verbintenis met ander en hoe gekonnekteer jy aan die mense in jou omgewing voel, kan ook bepaal of jy eensaam gaan wees of nie. Alleenheid (waar ander mense fisiek afwesig is) kan dus eensaamheid veroorsaak, maar om alleen te wees, maak 'n mens nie noodwendig eensaam nie.
As die "swart hond" aan jou deur klop, kry spoedig hulp
Oktober 28, 2019 deur Louis Awerbuck
Ondanks volop beskikbare inligting oor en toenemende begrip vir depressie, is dit duidelik dat mense nog nie die volle impak van hierdie siekte besef nie. Wereldwyd word gepraat van 'n "depressie-epidemie", en alhoewel hierdie gemoedstryd so algemeen in 'n moderne wereld geword het, lyk dit asof mense nog nie besef hoe gevaarlik die siekte is nie.
Desember 10, 2014 deur Louis Awerbuck
Louise van Coller definieer haar self as 'n "Christelike huweliksberader" vir die doeleindes van haar boek Ek en jy verskil huweliksbreed. Op die omslag, asook in die voorwoord en inhoudsopgawe, maak sy dit duidelik dat haar boek poog om as 'n praktiese handleiding te dien vir huweliksverryking. Van Coller se boek val dus in die genre van self-help.
Desember 17, 2014 deur Louis Awerbuck
Rinda Botha verwys tereg in haar artikel na die "onaangename werklikheid" van huishoudelike geweld. Die statistiek wat sy aanhaal ter ondersteuning is, alhoewel amptelik korrek, waarskynlik net die ore van die seekoei. Bloot uit persoonlike ervaring in privaat praktyk is dit duidelik dat vele gevalle bloot net nie bekend gemaak word nie. Regoor die wêreld is dit oorwegend mans...
Ek & Jy Verhoudings wat werk
Louis Awerbuck met Lise Swart (2018)
Is jou verhouding met jou maat moeilik? Dit lyk asof ons eenvoudig nie weet hoe om verhoudings te laat werk nie. Hier is 'n werkbare oplossing. In Ek & Jy kyk die outeurs nugter na liefdesverhoudings en vriendskappe in hedendaagse tye: hoe dit ontstaan, ons verwagtinge, hoe om te onderskei tussen korttermyn- en langtermynverhoudings, voorwaardes vir suksesvolle verhoudings, konflikhantering en die rol van temperament. 'n Praktiese handleiding vir nuwe en bestaande verhoudings asook familie of kollegas.
Louis Awerbuck met Hanlie Retief & Lise Swart(2015)
In Hanlie Retief se gereelde onderhoude in Rapport oorreed sy doodgewone én beroemde mense om hulle harte behoorlik oop te maak en hul geheime met lesers te deel. Anderkant uit is 'n versameling van onderhoude met dié mense wat trauma en teenspoed beleef het – van verslawing, misdaad en siekte tot verlies – en daarin geslaag het om weer op te staan.
Die onderhoude word opgevolg deur 'n kort bespreking oor die impak van trauma op dié mense se lewens deur die sielkundige Louis Awerbuck en Lise Swart, aanbieders van die radioprogram Wie is ek? Op RSG. Ons kan nie kies wat met ons gebeur nie, maar – soos hierdie aangrypende onderhoude wonderlik illustreer – kan ons wel kies hoe ons reageer op die onverwagte wat na ons kant toe kom.